Undinėlė

Undinėlė (dan. Den lille Havfrue) yra danų rašytojo H. K. Anderseno pasakos "Undinėlė" pagrindinė veikėja. Pasaka remiasi mitologine undinės figūra ir tapo Antonino Dvoržako operos "Rusalka" libreto pagrindu.

Kopenhagos skulptoriaus Edvard Eriksen (1876-1959 m.) sukurta Undinėlės skulptūra tapo Kopenhagos simboliu. Undinėlės galvą jis sukūrė pagal baleriną Ellen Price (1878-1968 m.), kuri 1909 m. Kopenhagoje buvo labai mėgiama to paties pavadinimo baleto pagrindinė šokėja, o kūną pagal savo žmoną Eline (1881-1963 m.). Taip nutiko, nes Ellen Price nenorėjo pozuoti nuoga.

Užsakovu buvo mecenatas ir Kopenhagos alaus daryklos Carlsberg įkūrėjas Carl Jacobsen. 125 cm dydžio ir 175 kg svorio skulptūros kopija 1913 m. rugpjūčio 23 d. buvo pastatyta savo dabartinėje vietoje, šalia pakrantės promenados. Originalą Erikseno paveldėtojai saugo nežinomoje vietoje.

Skulptūra ne kartą buvo gadinama vandalų. 1964 ir 1998 m. buvo nupjauta skulptūros galva, vieną kartą jos ranka, o 2003 m., greičiausiai ne be sprogmenų pagalbos skulptūra numušta nuo savo uolos.

Daugelio pasaulio miestų kraštovaizdį puošia nukopijuotos ar panašios undinėlės.Undinėlės skulptūros pasaulyje 2015 m. sausio mėn. Klaipėdoje taip pat atidengta undinėlės skulptūra (autorius – skulpt. Klaudijus Pūdymas). 2,0 m ilgio skulptūrai išlieti sunaudota 140 kg bronzos. Ją miestui dovanojo Lietuvos aukštoji jūreivystės mokykla.Klaipėdoje iš Danės upės išnėrė undinėlė  

 Šaltiniai 

Kategorija:Danijos kultūra
Kategorija:Skulptūros